**Φορείς και άλλες συνεργασίες που θα εμπλουτίσουν το πρόγραμμά μας**

Η τάξη μπορεί να επισκεφθεί ένα Κέντρο Περιβαλλοντικής Εκπαίδευσης, που υλοποιεί αντίστοιχης θεματολογίας ημερήσιο πρόγραμμα ή να επισκεφθεί αγρόκτημα/βοτανικό κήπο στην περιοχή της.

Μπορεί να καλέσει στην τάξη έναν/μια ειδήμονα για να συζητήσει μαζί του για τα είδη των φυτών που ευδοκιμούν στον σχολικό κήπο και στην περιοχή του σχολείου γενικότερα. Ο/Η ειδήμονας αυτός/ή μπορεί να είναι ο/η Υπεύθυνος/η Περιβαλλοντικής Εκπαίδευσης ή Σχολικών Δραστηριοτήτων, ο/η γεωπόνος του Δήμου ή ένας/μια ιδιώτης γεωπόνος, ένας/μια τοπικός/ή καλλιεργητής με εμπειρικές γνώσεις ή και ο γονέας κάποιου παιδιού που έχει ανάλογες γνώσεις.

Στην περίπτωση των σχολικών κήπων έχει πολύ θετική επίδραση στην εξέλιξη του προγράμματος η ένταξη του σχολείου σε τοπικό ή εθνικό δίκτυο Περιβαλλοντικής Εκπαίδευσης, στο πλαίσιο των οποίων επιμορφώνονται οι εκπαιδευτικοί και ανταλλάσσουν πρακτικές.