**Αξιολόγηση Εργαστηρίου, συνολική αποτίμηση & αναστοχασμός πάνω στην υλοποίηση Εκδηλώσεις διάχυσης**

Η περιγραφική αξιολόγηση περιλαμβάνει α) τον Ατομικό Φάκελο του/της μαθητή/τριας (Portfolio), το περιεχόμενο του οποίου διαμορφώνεται με προτάσεις από κάθε δραστηριότητα (βλέπε και τελευταία σελίδα Παραρτήματος), β) τη Ρουμπρίκα αυτοαξιολόγησης που συμπληρώνει ο/η μαθητής/τρια στο τέλος του προγράμματος (δίνεται ενδεικτική ρουμπρίκα στο Παράρτημα), γ) το Φύλλο Περιγραφικής αξιολόγησης του/της εκπαιδευτικού και δ) τον Κριτικό Αναστοχασμό που γίνεται στο τελευταίο εργαστήριο.

Οι ομαδικές εργασίες φωτογραφίζονται, εκτυπώνονται και τοποθετούνται στο portfolio των μελών της ομάδας. Η συνολική αποτίμηση και ο κριτικός αναστοχασμός πάνω στην υλοποίηση γίνεται από ολόκληρη την ομάδα, μαθητές/τριες και εκπαιδευτικό- στο τέλος του εργαστηριακού κύκλου. Στο τελευταίο εργαστήριο προβλέπεται χρόνος για συλλογικό αναστοχασμό με αφόρμηση τα παραχθέντα υλικά.

Το συγκεκριμένο πρόγραμμα των 7 Εργαστηρίων Δεξιοτήτων με τις δομημένες δραστηριότητες οδηγεί, μεταξύ άλλων, στην παραγωγή συλλογικών εργασιών με αισθητικό αποτέλεσμα. Τα παραγόμενα υλικά μπορούν να εκτίθενται στους διαδρόμους του σχολείου και να διεγείρουν συζητήσεις μεταξύ των μαθητών/τριών.

Ως εκδήλωση διάχυσης προτείνεται να γίνει ξενάγηση των υπολοίπων μαθητών/τριών του σχολείου στον σχολικό κήπο. Τις ολιγομελείς ομάδες ξεναγούν στον κήπο οι ομάδες των μαθητών/τριών του προγράμματος, επιδεικνύουν τα φυτά, μιλούν για τις ανάγκες τους και τις ιδιαιτερότητές τους.

Διοργανώνεται [Γιορτή των Σπόρων](https://perivallonkaipaideia.weebly.com/uploads/2/2/3/8/22388376/49.pdf) με συμμετοχή μαθητών/τριών και γονέων. Τα παραγόμενα του προγράμματος ψηφιοποιούνται, επενδύονται με μουσική ή με αφηγήσεις των παιδιών, ώστε να δημιουργηθεί ένα πεντάλεπτο βίντεο. του προγράμματος. Το βίντεο αναρτάται στην ιστοσελίδα του σχολείου ή και στη σχολική εφημερίδα επιτυγχάνοντας διάχυση σε ακόμη μεγαλύτερο κοινό.