**Φιλοσοφία - Σκοπιμότητα**

Το πρόγραμμα αποσκοπεί στην ανάπτυξη δεξιοτήτων μέσω της θεματικής «**Φροντίζω το Περιβάλλον**» και πιο συγκεκριμένα της υποθεματικής «**1. Οικολογία Παγκόσμια και Τοπική Φυσική Κληρονομιά**».

Ως επιμέρους δεξιότητες καλλιεργούνται κυρίως:

**Α1. Δεξιότητες μάθησης 21ου αιώνα** (4cs: Κριτική σκέψη, Επικοινωνία, Συνεργασία, Δημιουργικότητα)

**Α2. Ψηφιακή μάθηση 21ου αιώνα** (4cs σε ψηφιακό περιβάλλον)

**Β1. Δεξιότητες κοινωνικής ζωής** (Κοινωνικές Δεξιότητες, Ενσυναίσθηση και ευαισθησία, Πολιτειότητα, Προσαρμοστικότητα, Ανθεκτικότητα, Υπευθυνότητα)

**Β4. Δεξιότητες επιχειρηματικότητας** (Πρωτοβουλία, Οργανωτική ικανότητα, Προγραμματισμός, Παραγωγικότητα, Αποτελεσματικότητα)

**Δ1. Στρατηγική Σκέψη** (Οργανωσιακή σκέψη, Μελέτη περιπτώσεων και Επίλυση προβλημάτων)

**Δ3. Ρουτίνες σκέψης και αναστοχασμός**.

Η στροφή των σύγχρονων κοινωνιών σε αναζήτηση περισσότερο βιώσιμων τρόπων ζωής στην πόλη και σε επιλογές βιώσιμης διατροφής έχει αναδείξει τις τελευταίες δεκαετίες την ανάγκη δημιουργίας περιοχών πρασίνου μέσα στην πόλη. Ταυτόχρονα, αυξάνεται το ενδιαφέρον για την αστική γεωργία με τη δημιουργία κοινόχρηστων χώρων καλλιέργειας βρώσιμων κηπευτικών για τις διατροφικές ανάγκες των χρηστών τους στο πλαίσιο της διατροφικής αυτάρκειας.

Πολλές σχολικές μονάδες όλων των βαθμίδων αξιοποιούν τους χώρους του σχολικού κήπου για την καλλιέργεια διαφόρων ειδών χλωρίδας, δημιουργώντας βοτανόκηπους, ανθόκηπους ή και λαχανόκηπους. Ακόμη και ολόκληρα τετραγωνικά ασφαλτοστρωμένου ή τσιμεντένιου δαπέδου αντικαθίστανται με χώμα αποκαθιστώντας ένα φυσικό περιβάλλον μέσα στο δομημένο αστικό περιβάλλον του σχολικού συγκροτήματος. Ποικίλα οφέλη έχουν προκύψει από την ενασχόληση των μαθητών/τριών με τον σχολικό κήπο και πολλές [δεξιότητες μάθησης και ζωής](https://perivallonkaipaideia.weebly.com/uploads/2/2/3/8/22388376/3.pdf) έχουν καλλιεργηθεί, καθώς η συγκεκριμένη διαδικασία φέρνει τους/τις μαθητές/τριες σε επαφή με καταστάσεις της πραγματικής ζωής, ενισχύει τη συνεργασία με ειδήμονες του χώρου και εμπνέει τη μεταφορά βιωματικής γνώσης από το οικογενειακό τους περιβάλλον και τις προηγούμενες γενιές.

Ο σχολικός κήπος είναι ένα θέμα αγαπητό στα παιδιά, γιατί προσφέρεται για βιωματική μάθηση και ενεργοποιεί τις κρυμμένες ικανότητές τους που δύσκολα μπορούν να αναδειχτούν μέσα από άλλα μαθησιακά αντικείμενα. Ο σχολικός κήπος προσφέρεται για επαφή των παιδιών με το χώμα και το νερό, για πειραματισμό με τις διάφορες μορφές της ύλης, για γνωριμία με τη βιοποικιλότητα και τους νόμους της ζωής, καθώς και για ανάπτυξη κοινωνικών δεξιοτήτων. Ταυτόχρονα φέρνει τα παιδιά αντιμέτωπα με τη διαχείριση καταστάσεων λάθους και αστοχίας και τη διαχείριση επίλυσης προβλημάτων.

Ο σχολικός κήπος είναι ένα θέμα αγαπητό στα παιδιά, γιατί προσφέρεται για βιωματική μάθηση και ενεργοποιεί τις κρυμμένες ικανότητές τους που δύσκολα μπορούν να αναδειχτούν μέσα από άλλα μαθησιακά αντικείμενα. Ο σχολικός κήπος προσφέρεται για επαφή των παιδιών με το χώμα και το νερό, για πειραματισμό με τις διάφορες μορφές της ύλης, για γνωριμία με τη βιοποικιλότητα και τους νόμους της ζωής, καθώς και για ανάπτυξη κοινωνικών δεξιοτήτων. Ταυτόχρονα φέρνει τα παιδιά αντιμέτωπα με τη διαχείριση καταστάσεων λάθους και αστοχίας και τη διαχείριση επίλυσης προβλημάτων.